Toretsk

Toretsk (; ) on kaivos- ja teollisuuskaupunki Ukrainan Donetskin alueen Bah’mutin piirissä. Toretsk sijaitsee maanteitse 52 kilometriä aluekeskus Donetskista pohjoiseen ja 33 kilometriä piirin hallintokeskus Bah’mutista etelään.

Kaupunki kuuluu niinsanotun Donetskin kansantasavallan alueeseen.

Kaupunki nimettiin nykynimelleen helmikuussa 2016 osana Ukrainan pyrkimystä luopua Neuvostoliiton aikaisesta paikannimistöstä. Vuosina 1936-2016 paikkakunnalla oli nimi Dzeržynsk (, ). Ennen vuotta 1936 nimenä oli Štšerbynivka ().

Ukrainan tilastokeskus arvioi Toretskin väkiluvuksi 31 513 asukasta vuoden 2021 alussa. Todellinen asukasluku oli tuntuvasti virallisia lukuja alhaisempi. Syynä tähän oli erityisesti Itä-Ukrainan sodan rintamalinjan ja sen takana sijainneen kapinallisalueen diktatuuriseksi luonnehditun, Venäjän tukeman sotilashallinnon läheisyys - naapurikaupunki Horlivka oli kapinallisten hallinnassa ja Ukrainan asevoimien kaivamat taisteluhaudat löytyivät läheltä Toretskin kaupunkia. Monet virallisesti kaupungissa asuneet olivat muuttaneet Länsi-Eurooppaan tai Ukrainan suurempiin kaupunkeihin eli kauemmas Venäjän ylläpitämän kapinallisalueesta ja usean vuoden rintamasodasta.

Vuonna 2001 kaupungissa asui 43 371 ihmistä. Heistä ukrainalaisia oli 50,3 prosenttia, venäläisiä 45,6 prosenttia ja valkovenäläisiä 2 prosenttia.

Arkeologisten todisteiden mukaan Toretskin seutu on ollut asuttu jo muinaisista ajoista. Uudempi asutushistoria alkaa vuodesta 1806. Kaupungin aseman paikkakunta sai vuonna 1938. Seudulta löydettiin hiiliesiintymä ensimmäisenä Ukrainassa noin 300 vuotta sitten. Siksi Donbas eli Donetsin allas, raaka-ainerikas itäisen Ukrainan alue, sai joidenkin näkemysten mukaan alkunsa Toretskista. Noin 3 prosenttia maailman hiilivarannoista sijaitsee Ukrainassa, ja siitä 95 prosenttia Donetsin altaan alueella. Seudusta kehittyi Ukrainan taloudelle tärkeä seutu. Ennen sodan alkamista (2014), 16 prosenttia Ukrainan väestöstä asui Donbasissa ja osuus Ukrainan kaupungeista oli tätä suurempi.

Taloudellinen alamäki alkoi jo 1990-luvulla seudulle keskeisen hiilikaivostoiminnan supistumisesta. Monet joutuivat työttömäksi ja poliitikot, sekä vuonna 2014 levitetty venäläispropaganda, hyödynsivät tilannetta. Sota on kiihdyttänyt talouden laskevaa kehitystä.

Vuonna 2014 kaupungin hallinnasta käytiin sotaa venäläismielisen kapinallishallinnon ja Ukrainan asevoimien välillä. Kapinnalliset miehittivät kaupungin. Esimerkiksi kaupungintalo paloi. 21. heinäkuuta 2014 Ukrainan asevoimat vapauttivat kaupungin kapinallisilta. Vuoden 2014 jälkeenkin Venäjän tukemat kapinalliset tai venäläismiehittäjät ovat useasti tulittivat kaupunkia tykistöllä sekä hyökänneet kaupunkiin, osuen esimerkiksi teollisuuslaitoksen alueelle, sairaalaan ja kuntoutuslaitokseen. Sotatoimet katkaisivat esimerkiksi vedensaannin kuukausien ajaksi. Donbas militants shelling town of Toretsk, 27.10.2016 kyivpost.com UNIAN: Ukraine-held Toretsk in Donbas attacked, one civilian killed, 9.11.2016 kyivpost.com People in Toretsk struggle as shelling cuts off water supply (PHOTOS), Anastasia Vlasova & Oksana Grytsenko 27.11.2016 kyivpost.com 112.ua: Toretsk on the verge of humanitarian disaster, 28.6.2017 kyivpost.com Children evacuated after Russian occupation forces shell Toretsk, Anastasia Vlasova 21.5.2018, kyivpost.com 112.ua: Russia-backed separatists shell hospitals in Toretsk, Donbas area, 24.5.2018 , kyivpost.com 

Osana Venäjän suurhyökkäystä 2022, kaupunkiin kohdistettiin tykistötulta esimerkiksi huhtikuussa 2022.Russia’s war against Ukraine: Day 46, April 10 – Update No. 1, 10.4.2022 , kyivpost.com  Kevään 2024 aikana Venäjän joukot valtasivat alueita kaivoskaupungin läheisyydestä ja kesäkuussa sotillallinen toiminta kaupunkia ja sen puolustajia kohtaan yltyi.  

 Lähteet 

Aiheesta muualla

Luokka:Bah’mutin piiri
Luokka:Donetskin alueen kaupungit